L'Ajuntament de Llíria homenatja els treballadors que s'han jubilat en 2016
21 de desembre de 2016

La corporació també ha reconegut el servici dels funcionaris amb més de 25 anys d'antiguitat en el consistori

(21 des. 2016).- La trobada nadalenca que l'Ajuntament de Llíria oferix als seus funcionaris ha servit un any més per a retre homenatge les persones que s'han jubilat enguany.

Els treballadors municipals que han finalitzat la seua etapa laboral el 2016 han sigut Enrique Aragó i Vicente Arastey del servici de transport públic, Luciano Oliver de la brigada de RSU, Lluís Badía del departament de Tresoreria i Rafael Lavarías de la Policia Local.

A més, en este acte, la corporació ha volgut agrair especialment labor de les 51 persones que porten treballant més de 25 anys en el consistori.

L'alcalde Manolo Civera ha entregat estos detalls als funcionaris “amb els que desitgem reconéixer d'una forma senzilla però molt merescuda la dedicació i la seua vocació de servici públic per este ajuntament i la ciutat de Llíria”.